Георги Костов (композитор)
Георги Костов Георгиев е български композитор и политик. Министър на културата в правителството на Жан Виденов.

Биография

Детство и образование 
Георги Костов е роден на 21 януари 1941 г. в София, Царство България. Завършва Българската държавна консерватория през 1966 г. със специалност „Композиция“ в класа на проф. Панчо Владигеров. През 1972 – 1973 г. специализира в Москва, СССР.

Професионална и политическа кариера 
Преподавателската си дейност в Българската държавна консерватория започва през 1966 г., през 1977 г. става доцент, от 1985 г. е професор по хармония и композиция. След това; от 9 ноември 1989 до 10 април 2008 г. е ректор на висшето учебно заведение и министър на културата в правителството на Жан Виденов (1995 – 1996). Носител е на орден „Стара планина“.

Произведения

Опери 
 „Манастирски неволи“, диптих по Елин Пелин, либр. П. Герджиков;
 „Жената със златния косъм“ и „Нещастие“ (1989, Благоевград).

Балет 
 „Вълшебствата на Тотобан“ (1983, Пловдив).

Мюзикъли 
 „Четиримата близнаци“ по П. Панчев (1997, София, ДМТ);
 „Казанова“ (2002, София, ДМТ).

Хорово-оркестрови произведения

Кантати 
 „Гордеем се с тебе, Партийо“ (1975);
 „Жив е той“ (1976);

Произведения за симфоничен оркестър 
 „Младежка увертюра“;
 „Три диафонични танца“;
 „Ритмични движения“;
 „Антифонни диалози“ ­
 Дивертименто за джазов и симфоничен оркестър (1974).

Концерти 
 Концерт за кларинет и оркестър (1958);
 Концерт за валдхорна, струнен оркестър и тимпани.
 Концертино за виола и оркестър (1965).

Произведения за духов оркестър 
 Ръченица (1976);
 Гротеска за тромбон и оркестър (1981).
 „Здравей, асамблея на мира“ ­– детска сюита-рапсодия (1986).

Произведения за струнен оркестър 
 Поема за тромпет, струнен оркестър и тимпани (1966);
 Кончерто гросо (1986 г.).
 Концерт за тромпет, струнен оркестър и ударни (1970).

Камерна музика 
 Вокализа за сопран, цигулка, виола и вибрафон;
 „Грациозни движения“ за ударни;
 Рондо и Концертна пиеса за тромбон и пиано (1974).

Произведения за пиано 
 „Натрапчиво движение“.

Поп музика 
Георги Костов е автор и на повече от 1000 песни.

Наградени поп песни 
 „Червеният карамфил“ (Сочи)
 „Виетнамчето Лин“, изп. Емилия Маркова (Втора награда, 1969).

 „Златният Орфей“
 „Остани“, изп. Л. Иванова (Първа награда, 1976);
 „Градините на любовта“, изп. Е. Димитров (Първа награда, 1980).

 „Мелодия на годината“
 „Без радио не мога“, т. М. Спасов, изп. Л. Иванова (1968)

 Радиоконкурс „Пролет“
 „Пролетни гласове“, изп. Група „Сигнал“ (Втора награда, 1980);
 „Пътуване“, изп. М. Иванова (Втора награда, 1981).

Източници 

 
 2. Любомир Сагаев. „Книга за балета“, С., ИК „Братя Сагаеви“, 2006

Родени през 1941 година
Български композитори
Министри на културата на България
Български политици след 1989
Възпитаници на Националната музикална академия
Ректори на висши училища в България
Носители на орден „Стара планина“
Родени в София